|  |  |  |  |  |
| --- | --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** | | |  | **ΑΝΑΡΤΗΤΕΟ ΣΤΟ ΔΙΑΔΙΚΤΥΟ** |
| **ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**  **ΔΙΕΥΘΥΝΣΗ ΠΡΟΜΗΘΕΙΩΝ, ΔΙΑΧΕΙΡΙΣΗΣ ΥΛΙΚΟΥ & ΚΤΙΡΙΑΚΩΝ ΥΠΟΔΟΜΩΝ**  **ΤΜΗΜΑ Α’-ΠΡΟΜΗΘΕΙΩΝ** | | |  | **ΑΔΑ:**  **Αθήνα, 18/09/2017**  **Αριθ. Πρωτ.: ΔΠΔΥΚΥ ΑΑΔΕ Α 1136444 ΕΞ 2017** |
| Ταχ. Δ/νση | : | Ερμού 23-25 | **ΠΡΟΣ:** | Κάθε ενδιαφερόμενο |
| Ταχ. Κώδικας | : | 101 84 Αθήνα |
| Πληροφορίες | : | Ζουραράκη Δανάη |
| Τηλέφωνο | : | 213-1624283 |
| Fax | : | 213-1624227 |
| E-Mail | : | d.zouraraki@aade.gr |
| Url | : | [www.aade.gr](http://www.aade.gr) |

**Θέμα: «Πρόσκληση εκδήλωσης ενδιαφέροντος υποβολής προσφορών για την προμήθεια μίας (1) ετήσιας άδειας για ένα χρήστη γραφιστικού προγράμματος Adobe Illustrator, μίας (1) ετήσιας άδειας για ένα χρήστη γραφιστικού προγράμματος Adobe InDesign και ενός (1) στατιστικού πακέτου για τρείς χρήστες (SPSS Statistics)»**

|  |  |
| --- | --- |
| **Αναθέτουσα Αρχή:** | Ανεξάρτητη Αρχή Δημοσιών Εσόδων (ΑΑΔΕ)  Ερμού 23-25, 10184 Αθήνα |
| **Ε.Φ.:** | 23-180 |
| **ΚΑΕ:** | 1723 |
| **CPV :** | 48325000-2: Πακέτα λογισμικού δημιουργίας εντύπων  48463000-1: Πακέτα λογισμικού στατιστικής |
| **Κριτήριο Ανάθεσης:** | Πλέον συμφέρουσα από οικονομική άποψη προσφορά βάσει της τιμής (χαμηλότερη τιμή ανά τμήμα) |
| **Προϋπολογισθείσα δαπάνη:** | 11.352,82 € (9.155,50 € πλέον ΦΠΑ ύψους 2.197,32 €)  βάσει της υπ’ αρ. πρωτ. ΔΠΔΑ ΑΑΔΕ Α 1129011 ΕΞ 2017/04-09-2017 (ΑΔΑ: ΩΚΕΒ46ΜΠ3Ζ-40Τ) Απόφασης ανάληψης υποχρέωσης |
| **Καταληκτική ημερομηνία υποβολής προσφορών:** | 29/09/2017 και ώρα 15:00 |
| **Διάρκεια ισχύος προσφορών:** | 180 μέρες από την επομένη της καταληκτικής ημερομηνίας για την υποβολή των προσφορών |

### Αντικείμενο προμηθείας και προϋπολογισμός

Η Ανεξάρτητη Αρχή Δημοσιών Εσόδων (ΑΑΔΕ) ανακοινώνει πρόσκληση ενδιαφέροντος, με κριτήριο ανάθεσης την πλέον συμφέρουσα από οικονομική άποψη προσφορά βάσει της τιμής (χαμηλότερη τιμή ανά τμήμα), για την προμήθεια μίας (1) ετήσιας άδειας ενός χρήστη γραφιστικού προγράμματος Adobe Illustrator, μίας (1) ετήσιας άδειας ενός χρήστη γραφιστικού προγράμματος Adobe InDesign και ενός (1) στατιστικού πακέτου SPSS Statistics τριών χρηστών, για την κάλυψη των αναγκών της Διεύθυνσης Φορολογικής Συμμόρφωσης της ΑΑΔΕ. Συγκεκριμένα η ΑΑΔΕ θα προμηθευτεί:

**Τμήμα 1**

1 ετήσια άδεια χρήσης προγράμματος Adobe Illustrator, ενός χρήστη

**Τμήμα 2**

1 ετήσια άδεια χρήσης προγράμματος Adobe InDesign, ενός χρήστη

**Τμήμα 3**

Λογισμικό Πακέτο SPSS Statistics για 3 χρήστες (Perpetual Licenses), συμπεριλαμβανομένης της συντήρησης και υποστήριξης για το πρώτο έτος.

Οι τεχνικές – λειτουργικές προδιαγραφές των ανωτέρω ειδών περιγράφονται αναλυτικά στο ΠΑΡΑΡΤΗΜΑ Α’ της παρούσης.

Η προσφορά θα πρέπει να περιλαμβάνει το κόστος των ετήσιων συνδρομών για τις ετήσιες άδειες ή/και το κόστος του λογισμικού πακέτου για τους 3 χρήστες. Στο κόστος του λογισμικού πακέτου θα πρέπει να συμπεριλαμβάνεται η συντήρηση και υποστήριξη για το πρώτο έτος. Οι οικονομικοί φορείς μπορούν να υποβάλλουν προσφορά για οποιοδήποτε τμήμα της προμήθειας ή και για όλα.

Ανάδοχος αναδεικνύεται ο οικονομικός φορέας που προσφέρει τη χαμηλότερη τιμή προ Φ.Π.Α. για το κάθε Τμήμα.

Ο προϋπολογισμός για το Τμήμα 1 ανέρχεται μέχρι το ποσό των 445,16 € (359 ευρώ πλέον 86,16 ΦΠΑ 24%), για το Τμήμα 2 ανέρχεται μέχρι το ποσό των 445,16 € (359 ευρώ πλέον 86,16 ΦΠΑ 24%) και για το Τμήμα 3 μέχρι το ποσό των 10.462,5 € (8.437,50 ευρώ πλέον 2.025 ΦΠΑ 24%). Ο συνολικός προϋπολογισμός ανέρχεται μέχρι το ποσό των 11.352,82 € (έντεκα χιλιάδων τριακοσίων πενήντα δύο ευρώ και ογδόντα δύο λεπτών) συμπεριλαμβανομένου του αναλογούντος ΦΠΑ 24% και θα βαρύνει τον προϋπολογισμό της Ανεξάρτητης Αρχής Δημοσιών Εσόδων, οικονομικού έτους 2017, Φ.Ε 23-180 και ΚΑΕ 1723.

### Κατάρτιση και υποβολή προσφορών

Οι οικονομικοί φορείς (φυσικά ή νομικά πρόσωπα ημεδαπά ή αλλοδαπά, οι ενώσεις αυτών των προσώπων), καλούνται *να υποβάλουν την τεχνική και οικονομική τους προσφορά για όποια από τα τρία τμήματα επιθυμούν ή και για τα τρία* σε ενιαίο σφραγισμένο φάκελο στον οποίο πρέπει να αναγράφονται ευκρινώς τα παρακάτω:

|  |  |  |
| --- | --- | --- |
| **Προσφορά** **για την προμήθεια μίας (1) ετήσιας άδειας για ένα χρήστη γραφιστικού προγράμματος Adobe Illustrator, μίας (1) ετήσιας άδειας για ένα χρήστη γραφιστικού προγράμματος Adobe InDesign και ενός (1) στατιστικού πακέτου για τρείς χρήστες (SPSS Statistics)** (αρ. πρωτ. Δ.Π.Δ.Υ.Κ.Υ. Α.Α.Δ.Ε. ΧΧΧΧΧΧΧΧΧΧ ΕΞ 2017 πρόσκληση υποβολής) | | |
| ΑΝΕΞΑΡΤΗΤΗ ΑΡΧΗ ΔΗΜΟΣΙΩΝ ΕΣΟΔΩΝ  ΔΙΕΥΘΥΝΣΗ ΠΡΟΜΗΘΕΙΩΝ, ΔΙΑΧΕΙΡΙΣΗΣ ΥΛΙΚΟΥ ΚΑΙ ΚΤΙΡΙΑΚΩΝ ΥΠΟΔΟΜΩΝ  ΤΜΗΜΑ ΠΡΟΜΗΘΕΙΩΝ | | |
| ΣΤΟΙΧΕΙΑ ΠΡΟΣΦΕΡΟΝΤΟΣ: | Επωνυμία: |  |
| Διεύθυνση: |  |
| Τηλ./ Fax: |  |
| Εmail: |  |

### καθώς επίσης να φέρει την ένδειξη «Να μην ανοιχθεί από το πρωτόκολλο ή τη γραμματεία».

### Οι προσφορές υποβάλλονται μέχρι και την Παρασκευή 29 Σεπτεμβρίου 2017 και ώρα 15:00 στην Γραμματεία της Διεύθυνσης Προμηθειών, Διαχείρισης Υλικού και Κτιριακών Υποδομών (Ερμού 23-25, ΤΚ 101 84, Αθήνα, 6ος όροφος).

### Οι προσφορές μπορούν να κατατεθούν στην ως άνω διεύθυνση:

1. Προσωπικώς ή με εκπρόσωπό τους,
2. Ταχυδρομικώς, επί αποδείξει.

Η ημερομηνία αποστολής των προσφορών αποδεικνύεται μόνο από το πρωτόκολλο εισερχομένων της ΑΑΔΕ. Σε κάθε περίπτωση, οι προσφορές θα πρέπει να έχουν παραδοθεί πριν ή και κατά την καταληκτική ημερομηνία και ώρα 15:00.

Εναλλακτικά, οι προσφορές μπορούν να αποσταλούν με το σύστημα τηλεομοιοτυπίας (FAX) στον αριθμό: 213-1624227 ή με ηλεκτρονικό ταχυδρομείο στην διεύθυνση [aadeprocurement@aade.gr](mailto:aadeprocurement@aade.gr).

2.1 Περιεχόμενο φακέλου προσφοράς

Ο φάκελος της προσφοράς θα περιλαμβάνει:

**α) Δύο (2) αντίγραφα** του συμπληρωμένου από τον συμμετέχοντα **ΕΝΤΥΠΟΥ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ** του ΠΑΡΑΡΤΗΜΑΤΟΣ Β και Γ της παρούσας, με σφραγίδα του προσφέροντος στην τελευταία σελίδα.

Εναλλακτικές προσφορές δεν θα γίνονται δεκτές. Επίσης δεν γίνονται δεκτές, προσφορές που ξεπερνούν τον προϋπολογισμό, καθώς και όσες παρελήφθησαν εκπρόθεσμα.

Οι προσφορές δεν πρέπει να φέρουν παρατυπίες και διορθώσεις (σβησίματα, διαγραφές, προσθήκες, κλπ.). Αν υπάρχει διόρθωση, προσθήκη κλπ θα πρέπει να είναι καθαρογραμμένη και να έχει μονογραφεί από τον προσφέροντα.

Οι προσφέροντες δεν δικαιούνται ουδεμία αποζημίωση για δαπάνες σχετικές με τη συμμετοχή τους.

Οι προσφέροντες θεωρείται ότι αποδέχονται πλήρως και ανεπιφυλάκτως όλους τους όρους της πρόσκλησης και δεν δύνανται, με την προσφορά τους ή με οποιονδήποτε άλλο τρόπο να αποκρούσουν ευθέως ή εμμέσως τους όρους αυτούς.

Μετά από αίτημα της Υπηρεσίας τα στοιχεία των προσφορών είναι δυνατόν να τύχουν περαιτέρω διαπραγμάτευσης και διευκρινίσεων.

**β)** **Υπεύθυνη δήλωση** της παρ. 4 του άρθρου 8 του Ν. 1599/1986, όπως εκάστοτε ισχύει, σύμφωνα με το συνημμένο Υπόδειγμα (Παράρτημα Δ).

|  |
| --- |
| Διευκρίνιση:  Η ανωτέρω υπεύθυνη δήλωση φέρει ημερομηνία εντός των τελευταίων τριάντα ημερολογιακών ημερών προ της καταληκτικής ημερομηνίας υποβολής των προσφορών και δεν απαιτείται βεβαίωση του γνησίου της υπογραφής από αρμόδια διοικητική αρχή ή τα ΚΕΠ.  Η απαιτούμενη κατά τα ανωτέρω υπεύθυνη δήλωση αφορά τους παρακάτω, οι οποίοι και τις υπογράφουν:   1. Τους διαχειριστές όταν το νομικό πρόσωπο είναι Ο.Ε., Ε.Ε., Ε.Π.Ε. 2. Τον Πρόεδρο του ΔΣ και τον Διευθύνοντα Σύμβουλο, όταν το νομικό πρόσωπο είναι Α.Ε. 3. Σε κάθε άλλη περίπτωση νομικού προσώπου τους νόμιμους εκπροσώπους του. 4. Όταν ο προσφέρων είναι ένωση προμηθευτών ή κοινοπραξία, η δήλωση γίνεται από κάθε μέλος, που συμμετέχει σε αυτήν. |

### Ισχύς προσφορών

Οι προσφορές ισχύουν και δεσμεύουν τους συμμετέχοντες στην πρόσκληση για **εκατόν ογδόντα (180)** μέρες από την επόμενη της καταληκτικής ημερομηνίας υποβολής προσφορών. Προσφορές που αναφέρουν μικρότερο χρόνο ισχύος απορρίπτονται ως απαράδεκτες.

Η ανακοίνωση επιλογής αναδόχου μπορεί να γίνει και μετά τη λήξη της ισχύος της προσφοράς, δεσμεύει όμως τον υποψήφιο ανάδοχο μόνο εφόσον αυτός την αποδεχθεί. Σε περίπτωση άρνησης του επιλεχθέντος, η ανάθεση γίνεται στον δεύτερο κατά σειρά επιλογής.

### Τιμές

Στις προσφερόμενες τιμές (χωρίς ΦΠΑ) θα περιλαμβάνονται:

* Η αξία των προσφερόμενων ειδών σε ΕΥΡΩ.
* Όλες οι υπέρ τρίτων κρατήσεις ως και δασμοί, τέλη καθώς και λοιπές δημοσιονομικές επιβαρύνσεις ή άλλες αμοιβές και επιβαρύνσεις.
* Εάν μετά την ημερομηνία της πρόσκλησης επιβληθούν φόροι, τέλη και κρατήσεις ή καταργηθούν υφιστάμενοι, το ποσό πληρώνεται ή εκπίπτει αντιστοίχως από τους λογαριασμούς του αναδόχου.

### Ειδικοί όροι

* Η Υπηρεσία διατηρεί το δικαίωμα να ζητήσει από τους συμμετέχοντες στοιχεία απαραίτητα για την τεκμηρίωση των προσφερόμενων τιμών, οι δε ανάδοχοι υποχρεούνται να τα παρέχουν.
* Οι τιμές των προσφορών δεν υπόκεινται σε μεταβολή κατά τη διάρκεια ισχύος της προσφοράς. Σε περίπτωση που ζητηθεί παράταση της διάρκειας ισχύος της προσφοράς, οι υποψήφιοι ανάδοχοι δεν δικαιούνται, κατά τη γνωστοποίηση της συγκατάθεσής τους για την παράταση αυτή, να υποβάλλουν νέους πίνακες τιμών ή να τους τροποποιήσουν. Προσφορές που θέτουν όρο αναπροσαρμογής τιμών απορρίπτονται ως απαράδεκτες.
* Ο ανάδοχος υποχρεούται κατά την εκτέλεση της σύμβασης να τηρεί τις υποχρεώσεις στους τομείς περιβαλλοντικού, κοινωνικοασφαλιστικού και εργατικού δικαίου, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του Ν. 4412/2016.

### Αξιολόγηση προσφορών- ανάθεση

Το κριτήριο ανάθεσης είναι η πλέον συμφέρουσα από οικονομική άποψη προσφορά βάσει της τιμής ανά τμήμα προ ΦΠΑ. Οι οικονομικοί φορείς μπορούν να υποβάλλουν την τεχνική και οικονομική τους προσφορά για όποια από τα τρία τμήματα επιθυμούν. Σε περίπτωση ύπαρξης περισσότερων της μίας αποδεκτών ισότιμων προσφορών, η ανάθεση γίνεται με κλήρωση μεταξύ των υποψήφιων αναδόχων που μειοδότησαν.

Επιπλέον η Αναθέτουσα Αρχή, διατηρεί το δικαίωμα για ματαίωση της διαδικασίας και την επανάληψή της με τροποποίηση ή μη των όρων και των τεχνικών προδιαγραφών. Οι συμμετέχοντες δεν έχουν καμιά οικονομική απαίτηση σε τέτοια περίπτωση.

Πριν την έκδοση της απόφασης ανάθεσης ο ανάδοχος υποχρεούται να προσκομίσει στην Αναθέτουσα Αρχή τα παρακάτω δικαιολογητικά:

1) Νομιμοποιητικά έγγραφα εταιρίας

2) Απόσπασμα Ποινικού Μητρώου σύμφωνα με τα οριζόμενα της παραγράφου 1 του άρθρου 73 του Ν. 4412/2016.

3) Ασφαλιστική και Φορολογική ενημερότητα σύμφωνα με τα οριζόμενα της παραγράφου 2 του άρθρου 73 του Ν. 4412/2016

### Παράδοση- Παραλαβή

Μετά την υπογραφή της σύμβασης ο ανάδοχος θα πρέπει να παραδώσει τις ετήσιες άδειες χρήσης των προγραμμάτων Adobe Illustrator και Adobe InDesign και των τριών αδειών χρήσης του πακέτου SPSS Statistics στους χρήστες που θα οριστούν από την Δ/νση Φορολογικής Συμμόρφωσης εντός τριάντα (30) ημερών και θα γνωστοποιηθούν στον Ανάδοχο από την Διεύθυνση Προμηθειών, Διαχείρισης Υλικού και Κτιριακών Υποδομών.

Η παραλαβή θα γίνεται από την αρμόδια Επιτροπή Παραλαβής της ΑΑΔΕ που συγκροτείται, σύμφωνα με την παράγραφο 11 εδάφιο δ του άρθρου 221 του ν.4412/2016, και εφόσον τα παραδοτέα είναι σύμφωνα με τις προδιαγραφές της σχετικής σύμβασης. Η αρμόδια Επιτροπή Παραλαβής θα συντάσσει σχετικό πρωτόκολλο παραλαβής, βάσει της βεβαίωσης της Υπηρεσίας (Δ/νση Φορολογικής Συμμόρφωσης) στην οποία θα βεβαιώνεται η παραλαβή και η καλή λειτουργία των αδειών, το οποίο διαβιβάζει (εις τριπλούν) στο τμήμα Προμηθειών της Διεύθυνσης Προμηθειών, Διαχείρισης Υλικού και Κτιριακών Υποδομών.

Η παραλαβή των παραδοτέων καθώς και τυχόν παράταση της σύμβασης διενεργούνται σύμφωνα με τα προβλεπόμενα στο ν. 4412/2016.

1. **Πληρωμή**

Η πληρωμή του αναδόχου θα γίνει εφάπαξ σε Ευρώ, βάσει του τιμολογίου του αναδόχου, στο οποίο θα αναγράφεται ο αριθμός πρωτοκόλλου της Σύμβασης, μετά την οριστική παραλαβή των ειδών από την αρμόδια Επιτροπή Παραλαβής.

Η πληρωμή του αναδόχου θα γίνει από την αρμόδια οικονομική υπηρεσία με την προσκόμιση των νόμιμων παραστατικών και δικαιολογητικών που προβλέπονται από τις ισχύουσες διατάξεις κατά το χρόνο πληρωμής, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Ο ΦΠΑ βαρύνει το Ελληνικό Δημόσιο. Από την πληρωμή παρακρατούνται οι ισχύουσες κάθε φορά νόμιμες κρατήσεις και φόρος εισοδήματος στο καθαρό ποσό της αξίας του τιμολογίου.

Κατά τα λοιπά ισχύουν οι διατάξεις περί Κρατικών Προμηθειών.

Η παρούσα πρόσκληση θα δημοσιευθεί στον ιστότοπο του Προγράμματος «ΔΙΑΥΓΕΙΑ» και επίσης στην ιστοσελίδα της Ανεξάρτητης Αρχής Δημοσίων Εσόδων στην ηλεκτρονική διεύθυνση: [www.aade.gr](http://aade)

|  |
| --- |
| **Η ΠΡΟΪΣΤΑΜΕΝΗ ΤΗΣ ΔΙΕΥΘΥΝΣΗΣ** |
|  |
| **ΣΟΦΙΑ ΖΗΣΗ** |

**Συνημμένα**:

1. Παράρτημα Α: ΤΕΧΝΙΚΕΣ – ΛΕΙΤΟΥΡΓΙΚΕΣ ΠΡΟΔΙΑΓΡΑΦΕΣ
2. Παράρτημα Β: ΕΝΤΥΠΟ ΤΕΧΝΙΚΗΣ ΠΡΟΣΦΟΡΑΣ
3. Παράρτημα Γ: ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ
4. Παράρτημα Δ: Υπεύθυνη δήλωση

**ΠΑΡΑΡΤΗΜΑ Α: ΤΕΧΝΙΚΕΣ-ΛΕΙΤΟΥΡΓΙΚΕΣ ΠΡΟΔΙΑΓΡΑΦΕΣ της υπ’ αριθ. Δ.Π.Δ.Υ.Κ.Υ. Α.Α.Δ.Ε. ΧΧΧΧΧΧΧΧ ΕΞ 2017** **Πρόσκλησης υποβολής προσφορών για την προμήθεια μίας (1) ετήσιας άδειας για ένα χρήστη γραφιστικού προγράμματος Adobe Illustrator, μίας (1) ετήσιας άδειας για ένα χρήστη γραφιστικού προγράμματος Adobe InDesign και ενός (1) στατιστικού πακέτου για τρείς χρήστες (SPSS Statistics)**

**ΤΜΗΜΑ 1: ΕΤΗΣΙΑ ΑΔΕΙΑ ΕΝΟΣ ΧΡΗΣΤΗ ΠΡΟΓΡΑΜΜΑΤΟΣ ADOBE ILLUSTRATOR**

ΤΕΧΝΙΚΕΣ-ΛΕΙΤΟΥΡΓΙΚΕΣ ΠΡΟΔΙΑΓΡΑΦΕΣ

|  |  |  |
| --- | --- | --- |
| **Α/Α** | **Τεχνικές Προδιαγραφές** | **Απαίτηση** |
| 1 | Σχεδιασμός λογότυπων, επιχειρηματικών καρτών, αφισών | ΝΑΙ |
| 2 | Υποστήριξη ελληνικών χαρακτήρων | ΝΑΙ |
| 3 | Εγκατάσταση και λειτουργία σε υπολογιστή με λειτουργικό σύστημα Windows 10, 64 bit και μνήμη 4GB | ΝΑΙ |

**ΤΜΗΜΑ 2: ΕΤΗΣΙΑ ΑΔΕΙΑ ΕΝΟΣ ΧΡΗΣΤΗ ΠΡΟΓΡΑΜΜΑΤΟΣ ADOBE IΝDESIGN**

ΤΕΧΝΙΚΕΣ-ΛΕΙΤΟΥΡΓΙΚΕΣ ΠΡΟΔΙΑΓΡΑΦΕΣ

|  |  |  |
| --- | --- | --- |
| **Α/Α** | **Τεχνικές Προδιαγραφές** | **Απαίτηση** |
| 1 | Σχεδιασμός πολυσέλιδων εντύπων, περιοδικών, ενημερωτικών φυλλαδίων και βιβλίων | ΝΑΙ |
| 2 | Αυτόματη αρίθμηση σελίδων, ενοτήτων, υποσημειώσεων | ΝΑΙ |
| 3 | Υποστήριξη βασικών εργαλείων για γραμμικά σχέδια | ΝΑΙ |
| 4 | Υποστήριξη ελληνικών χαρακτήρων | ΝΑΙ |
| 5 | Εγκατάσταση και λειτουργία σε υπολογιστή με λειτουργικό σύστημα Windows 10, 64 bit και μνήμη 4GB | ΝΑΙ |

**TMHMA 3: ΣΤΑΤΙΣΤΙΚΟ ΠΑΚΕΤΟ SPSS STATISTICS ΓΙΑ ΤΡΕΙΣ (3) ΧΡΗΣΤΕΣ (Perpetual Licenses)**

ΤΕΧΝΙΚΕΣ-ΛΕΙΤΟΥΡΓΙΚΕΣ ΠΡΟΔΙΑΓΡΑΦΕΣ

|  |  |  |
| --- | --- | --- |
| **Α/Α** | **Τεχνικές Προδιαγραφές** | **Απαίτηση** |
| 1 | SPSS Statistics Perpetual Licenses | ΝΑΙ |
| 2 | Υποστήριξη τριών (3) χρηστών | ΝΑΙ |
| 3 | Υπηρεσίες συντήρησης και υποστήριξης για το πρώτο έτος | ΝΑΙ |
| 4 | Εγκατάσταση και λειτουργία σε υπολογιστές με λειτουργικό σύστημα Windows 10, 64 bit και μνήμη 4GB | ΝΑΙ |

**ΠΑΡΑΡΤΗΜΑ Β: ΕΝΤΥΠΟ ΤΕΧΝΙΚΗΣ ΠΡΟΣΦΟΡΑΣ της υπ’ αριθ. Δ.Π.Δ.Υ.Κ.Υ. Α.Α.Δ.Ε. ΧΧΧΧΧΧΧΧ ΕΞ 2017** **Πρόσκλησης υποβολής προσφορών για την προμήθεια μίας (1) ετήσιας άδειας για ένα χρήστη γραφιστικού προγράμματος Adobe Illustrator, μίας (1) ετήσιας άδειας για ένα χρήστη γραφιστικού προγράμματος Adobe InDesign και ενός (1) στατιστικού πακέτου για τρείς χρήστες (SPSS Statistics)**

|  |  |
| --- | --- |
| **ΕΠΩΝΥΜΙΑ ΥΠΟΨΗΦΙΟΥ:** |  |
| **ΔΙΕΥΘΥΝΣΗ, Τ.Κ, ΠΟΛΗ ΕΔΡΑΣ:** |  |
| **ΤΗΛΕΦΩΝΑ/ ΦΑΞ/ Ε-ΜΑΙL:** |  |
| **ΑΦΜ-Δ.Ο.Υ:** |  |
| **ΝΟΜΙΜΟΣ ΕΚΠΡΟΣΩΠΟΣ:** |  |
| **Α.Δ.Τ (Νομίμου Εκπροσώπου):** |  |
| **Υπεύθυνος Επικοινωνίας:** |  |

**ΤΜΗΜΑ 1: ΕΤΗΣΙΑ ΑΔΕΙΑ ΕΝΟΣ ΧΡΗΣΤΗ ΠΡΟΓΡΑΜΜΑΤΟΣ ADOBE ILLUSTRATOR**

|  |  |  |  |
| --- | --- | --- | --- |
| **Α/Α** | **Τεχνικές Προδιαγραφές** | **Απαίτηση** | **Προσφέρεται**  **(ΝΑΙ/ΟΧΙ)** |
| 1 | Σχεδιασμός λογότυπων, επιχειρηματικών καρτών, αφισών | ΝΑΙ |  |
| 2 | Υποστήριξη ελληνικών χαρακτήρων | ΝΑΙ |  |
| 3 | Εγκατάσταση και λειτουργία σε υπολογιστές με λειτουργικό σύστημα Windows 10, 64 bit και μνήμη 4GB | ΝΑΙ |  |

**ΤΜΗΜΑ 2: ΕΤΗΣΙΑ ΑΔΕΙΑ ΕΝΟΣ ΧΡΗΣΤΗ ΠΡΟΓΡΑΜΜΑΤΟΣ ADOBE IΝDESIGN**

|  |  |  |  |
| --- | --- | --- | --- |
| **Α/Α** | **Τεχνικές Προδιαγραφές** | **Απαίτηση** | **Προσφέρεται**  **(ΝΑΙ/ΟΧΙ)** |
| 1 | Σχεδιασμός πολυσέλιδων εντύπων, περιοδικών, ενημερωτικών φυλλαδίων και βιβλίων | ΝΑΙ |  |
| 2 | Αυτόματη αρίθμηση σελίδων, ενοτήτων, υποσημειώσεων | ΝΑΙ |  |
| 3 | Υποστήριξη βασικών εργαλείων για γραμμικά σχέδια | ΝΑΙ |  |
| 4 | Υποστήριξη ελληνικών χαρακτήρων | ΝΑΙ |  |
| 5 | Εγκατάσταση και λειτουργία σε υπολογιστές με λειτουργικό σύστημα Windows 10, 64 bit και μνήμη 4GB | ΝΑΙ |  |

**ΤΜΗΜΑ 3: ΣΤΑΤΙΣΤΙΚΟ ΠΑΚΕΤΟ SPSS STATISTICS ΓΙΑ ΤΡΕΙΣ (3) ΧΡΗΣΤΕΣ (Perpetual Licenses)**

|  |  |  |  |
| --- | --- | --- | --- |
| **Α/Α** | **Τεχνικές Προδιαγραφές** | **Απαίτηση** | **Προσφέρεται**  **(ΝΑΙ/ΟΧΙ)** |
| 1 | SPSS Statistics Perpetual Licenses | ΝΑΙ |  |
| 2 | Υποστήριξη τριών (3) χρηστών | ΝΑΙ |  |
| 3 | Υπηρεσίες συντήρησης και υποστήριξης για το πρώτο έτος | ΝΑΙ |  |
| 4 | Εγκατάσταση και λειτουργία σε υπολογιστές με λειτουργικό σύστημα Windows 10, 64 bit και μνήμη 4GB | ΝΑΙ |  |

**ΠΑΡΑΡΤΗΜΑ Γ: ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ της υπ’ αριθ. Δ.Π.Δ.Υ.Κ.Υ. Α.Α.Δ.Ε. ΧΧΧΧΧΧΧ ΕΞ 2017**  **Πρόσκλησης υποβολής προσφορών για την προμήθεια μίας (1) ετήσιας άδειας για ένα χρήστη γραφιστικού προγράμματος Adobe Illustrator, μίας (1) ετήσιας άδειας για ένα χρήστη γραφιστικού προγράμματος Adobe InDesign και ενός (1) στατιστικού πακέτου για τρείς χρήστες (SPSS Statistics)**

|  |  |
| --- | --- |
| **ΕΠΩΝΥΜΙΑ ΥΠΟΨΗΦΙΟΥ:** |  |
| **ΔΙΕΥΘΥΝΣΗ, Τ.Κ, ΠΟΛΗ ΕΔΡΑΣ:** |  |
| **ΤΗΛΕΦΩΝΑ/ ΦΑΞ/ Ε-ΜΑΙL:** |  |
| **ΑΦΜ-Δ.Ο.Υ:** |  |
| **ΝΟΜΙΜΟΣ ΕΚΠΡΟΣΩΠΟΣ:** |  |
| **Α.Δ.Τ (Νομίμου Εκπροσώπου):** |  |
| **Υπεύθυνος Επικοινωνίας:** |  |

|  |  |  |  |
| --- | --- | --- | --- |
| **ΤΜΗΜΑ 1: Γραφιστικό πρόγραμμα Adobe Illustrator** |  | | |
| **ΤΙΜΗ ΕΤΗΣΙΑΣ ΑΔΕΙΑΣ (προ Φ.Π.Α)**  **(α)** | **Φ.Π.Α. 24%**  **(β)** | **ΣΥΝΟΛ.ΤΙΜΗ**  **ΕΤΗΣΙΑΣ ΑΔΕΙΑΣ**  **με Φ.Π.Α.**  **(α + β)** |
| 1 ετήσια άδεια χρήσης για ένα χρήστη προγράμματος Adobe Illustrator |  |  |  |
| **Συνολική Τιμή προσφοράς χωρίς ΦΠΑ (αριθμητικά)** |  | | |
| **ΦΠΑ 24% επί της συνολικής τιμής (αριθμητικά)** |  | | |
| **Α. Συνολική τιμή προσφοράς με Φ.Π.Α. 24% (αριθμητικά)\*** |  | | |

|  |  |  |  |
| --- | --- | --- | --- |
| **ΤΜΗΜΑ 2: Γραφιστικό πρόγραμμα Adobe InDesign** |  | | |
| **ΤΙΜΗ ΕΤΗΣΙΑΣ ΑΔΕΙΑΣ (προ Φ.Π.Α)**  **(α)** | **Φ.Π.Α. 24%**  **(β)** | **ΣΥΝΟΛ.ΤΙΜΗ**  **ΕΤΗΣΙΑΣ ΑΔΕΙΑΣ**  **με Φ.Π.Α.**  **(α + β)** |
| 1 ετήσια άδεια χρήσης για ένα χρήστη προγράμματος Adobe InDesign |  |  |  |
| **Συνολική Τιμή προσφοράς χωρίς ΦΠΑ (αριθμητικά)** |  | | |
| **ΦΠΑ 24% επί της συνολικής τιμής (αριθμητικά)** |  | | |
| **Α. Συνολική τιμή προσφοράς με Φ.Π.Α. 24% (αριθμητικά)\*** |  | | |

|  |  |  |  |
| --- | --- | --- | --- |
| **ΤΜΗΜΑ 3: Στατιστικό Πακέτο SPSS Statistics** |  | | |
| **ΤΙΜΗ ΠΑΚΕΤΟΥ (προ Φ.Π.Α)**  **(α)** | **Φ.Π.Α. 24%**  **(β)** | **ΣΥΝΟΛ.ΤΙΜΗ**  **ΠΑΚΕΤΟΥ**  **με Φ.Π.Α.**  **(α + β)** |
| Λογισμικό Πακέτο SPSS Statistics για 3 χρήστες (Perpetual Licenses), συμπεριλαμβανομένης της συντήρησης και υποστήριξης για το πρώτο έτος |  |  |  |
| **Συνολική Τιμή προσφοράς χωρίς ΦΠΑ (αριθμητικά)** |  | | |
| **ΦΠΑ 24% επί της συνολικής τιμής (αριθμητικά)** |  | | |
| **Β. Συνολική τιμή προσφοράς με Φ.Π.Α. 24% (αριθμητικά) \*** |  | | |

Για τον Προσφέροντα:

…………………………………………….…………………………………………..

Υπογραφή του νόμιμου εκπροσώπου και σφραγίδα Προσφέροντος

*(\*) Οι προσφερόμενες τιμές δε δύναται να υπερβούν τον εγκεκριμένο Προϋπολογισμό.*

***Τμήμα 1.****: 1 ετήσια άδεια χρήσης προγράμματος Adobe Illustrator και 1 ετήσια άδεια χρήσης προγράμματος Adobe InDesign:* ***890,32*** *(με ΦΠΑ)*

***Τμήμα 2****.: Λογισμικό Πακέτο SPSS Statistics για 3 χρήστες (Perpetual Licenses):* ***10.462,50*** *(με ΦΠΑ)*

**ΠΑΡΑΡΤΗΜΑ Δ**

ΥΠΕΥΘΥΝΗ ΔΗΛΩΣΗ

### (άρθρο 8 Ν.1599/1986)

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986)

**ΑΦΟΡΑ ΤΗΝ ΑΡΙΘ. ΠΡΩΤ.: ………………………………………………………………………………. ΠΡΟΣΚΛΗΣΗ ΥΠΟΒΟΛΗΣ ΠΡΟΣΦΟΡΩΝ**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ΠΡΟΣ(1): | **Ανεξάρτητη Αρχή Δημοσιών Εσόδων (ΑΑΔΕ)** | | | | | | | | | | | | | |
| Ο – Η Όνομα: |  | | | | | Επώνυμο: | | |  | | | | | |
| Όνομα και Επώνυμο Πατέρα: | | | |  | | | | | | | | | | |
| Όνομα και Επώνυμο Μητέρας: | | | |  | | | | | | | | | | |
| Ημερομηνία γέννησης(2): | | | |  | | | | | | | | | | |
| Τόπος Γέννησης: | | | |  | | | | | | | | | | |
| Αριθμός Δελτίου Ταυτότητας: | | | |  | | | Τηλ: | |  | | | | | |
| Τόπος Κατοικίας: | |  | | | Οδός: |  | | | | | Αριθ: |  | ΤΚ: |  |
| Αρ. Τηλεομοιοτύπου (Fax): | | |  | | | | | Δ/νση Ηλεκτρ. Ταχυδρομείου  (Εmail): | |  | | | | | |
| Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι: | | | | | | | | | | | | | | | | | |
| Α. αποδέχομαι τους όρους της παρούσας και ότι τα είδη που προσφέρονται έχουν τις ζητούμενες προδιαγραφές.  Β1. δεν έχω καταδικασθεί με αμετάκλητη απόφαση για κάποιο από τα παρακάτω αδικήματα:   * συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου. * δωροδοκία, όπως αυτή ορίζεται αντίστοιχα στο άρθρο 3 της πράξης του Συμβουλίου της 26ης Μαΐου 1997 και στο άρθρο 2 παρ. 1 της απόφασης-πλαίσιο 2003/568/ΔΕΥ του Συμβουλίου. * απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων, η οποία κυρώθηκε με το ν. 2803/2000. * νομιμοποίηση εσόδων από παράνομες δραστηριότητες, όπως ορίζεται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου, για την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες, η οποία ενσωματώθηκε στην εθνική νομοθεσία με το ν. 3691/2008.   Β2. δεν έχω καταδικασθεί, με τελεσίδικη απόφαση, για κάποιο από τα αδικήματα του Αγορανομικού κώδικα, σχετικό με την άσκηση της επαγγελματικής τους δραστηριότητας ή για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας.  Β3. δεν τελώ σε πτώχευση, ούτε σε διαδικασία κήρυξης πτώχευσης, εκκαθάριση ή αναγκαστική διαχείριση.  Β4. έχω εκπληρώσει τις υποχρεώσεις μου όσον αφορά την καταβολή φόρων και εισφορών κοινωνικής ασφάλισης (κυρίας και επικουρικής).  Γ. αναλαμβάνω την υποχρέωση προσκόμισης των παρακάτω πιστοποιητικών για την απόδειξη της μη συνδρομής των λόγων αποκλεισμού  1) απόσπασμα ποινικού μητρώου, 2) πιστοποιητικό φορολογικής ενημερότητας, 3) πιστοποιητικό ασφαλιστικής ενημερότητας. | | | | | | | | | | | | | | | | | |

Ημερομηνία:

**Ο Δηλών- Εξουσιοδοτών**

(Υπογραφή)

(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.

(2) Αναγράφεται ολογράφως.

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.

(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα.